Барање 14-5483/1

Молам да ми бидат доставени во електронска форма и заверен препис од следните одлуки на МТСП:

* Одлука за утврдување на цените на социјалните услуги во домот и услугите за вон-семејна заштита **за 2020 година** заверена со бр.10-980/1 од 25.12.2019 година,

- Одлука за утврдување на цените на социјалните услуги во домот, за дневен престој, за вон-семејна заштита  и за стручна помош и поддршка **за 2021 година** заверена со бр.10-8020/1 од 17.12.2020 година.

-  Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2022 година** заверена со бр.10-2789/2 од 29.04.2022 година,

- Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2023 година** заверена со бр. 10-8807/1 од 05.12.2022 година,

- Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2024 година** заверена со бр. 10-7867/1 од 07.12.2023 година и Одлука за изменување на Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа за 2024 година заверена со бр.10-320/1 од 10.01.2024 година

Одговор

Почитуван,

Со Законот за социјална заштита (,,Службен весник на РСМ” бр.104/19, 146/19, 275/19, 302/20, 311/20, 163/21, 294/21, 99/21, 236/22 и 65/23) член 74, член 75, член 77 и член 78 и  Правилникот за начинот, обемот на социјални услуги, нормативи и стандарди за давање на социјални услуги помош и нега во домот (Сл. весник на РСМ бр. 268/19; 198/21 и 75/23) се пропишува начинот и обемот на социјалните услуги, нормативите и стандардите за давање на социјалните услуги помош и нега во домот.

Имено, Услугата помош и нега во домот се дава од страна на лиценцирани или овластени даватели на социјални услуги, односно физички лица кои вршат работа во социјална заштита како професионална дејност согласно Законот за социјалната заштита. **Непосредни даватели на услугата помош и нега во домот се негуватели.**

Во однос на услугата помош и нега во домот не се применуваат одредбите на Законот за облигациони односи.

Министерството води евиденција на лиценцирани даватели на социјални услуги според видот на социјални услуги за кои им е дадена дозвола за работа. Лиценцираните даватели на социјални услуги може да се јават на повиците на Министерството за обезбедување финансиски средства за давање на социјални услуги и да склучуваат управни договори. Лиценцираните даватели кои склучиле управен договор со Министерството, односно општините, градот Скопје и општините во градот Скопје стекнуваат статус на овластени даватели на социјални услуги и постапуваат по решенијата на Центарот за социјална работа.

Услугата помош и нега во домот е социјална услуга во домот која е воведена со Законот за социјална заштита (,,Службен весник на РСМ” бр.104/19), врз основа на кој е донесена Методологијата за формирање на цените на услугите во зависност од нормативите и стандардите за давање на социјалната услуга („Службен весник на Република Северна Македонија“ бр.264/19) објавена на ден 20.12.2019 година со која е уреден начинот на финансирање на социјалните услуги.

Како што е наведено во претходно доставениот одговор:

Министерството за труд и социјална политика обезбедува:

- средства за услугата помош и нега во домот по цена од **240 денари по час за корисник** согласно цената на услугите по корисник утврдена со Одлука за утврдување на цените на социјалните услуги во домот и услугите за вон-семејна заштита **за 2020 година** заверена со бр.10-980/1 од 25.12.2019 година,

-средства за услугата помош и нега во домот по цена од **250 денари по час за корисник** согласно цената на услугите по корисник утврдена со Одлука за утврдување на цените на социјалните услуги во домот, за дневен престој, за вон-семејна заштита  и за стручна помош и поддршка **за 2021 година** заверена со бр.10-8020/1 од 17.12.2020 година, средства за услугата помош и нега во домот по цена од **289 денари по час за корисник** согласно цената на услугите по корисник утврдена со Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2022 година** заверена со бр.10-2789/2 од 29.04.2022 година,

-средства за услугата помош и нега во домот по цена **од 315 денари по час за корисник**, согласно цената на услугите по корисник утврдена со Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2023 година** заверена со бр. 10-8807/1 од 05.12.2022 година,

-средства за услугата помош и нега во домот по цена од **351 денари по час за корисник** согласно цената на услугите по корисник утврдена со Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа **за 2024 година** заверена со бр. 10-7867/1 од 07.12.2023 година и Одлука за изменување на Одлука за утврдување на цените на социјалните услуги во домот, за вон-семејна заштита, за стручна помош и поддршка, за дневен престој, за привремен престој, на советување и за одмена на семејна грижа за 2024 година заверена со бр.10-320/1 од 10.01.2024 година, пресметани  согласно Методологијата за формирање на цените на услугите во зависност од нормативите и стандардите за давање на социјалната услуга („Службен весник на Република Северна Македонија“ бр.264/19).